'Rowers' aangekeer ná hoëspoedjaagtog in Kaapstad | Maroela Media
Die mans is in hegtenis geneem ná 'n hoëspoedjaagtog in Borcherds Quarryweg naby die Kaapstad Internasionale Lughawe.
Noloyiso Rwexana, woordvoerder van die polisie, het gesê die beamptes van die polisie se eenheid vir openbare orde het 'n verdagte BMW opgemerk wat televisiestelle vervoer het. "Die polisie wou die bestuurder laat stilhou, maar hy het vinnig weggery en 'n jaagtog het gevolg. Een van die verdagtes wat op die agterste sitplek gesit het, het twee keer 'n vuurwapen op die beamptes gerig, maar die jaagtog het voortgeduur tot die motor uiteindelik voorgekeer is," het Rwexana bygevoeg.
"Die polisie het beslag gelê op ses televisiestelle, drie skootrekenaars, juweliersware, selfone, parfuums, sakke, 'n kluis en verskeie ander items soos huisbraaktoerusting. Verdere ondersoek het aan die lig gebring dat die BMW 'n gehuurde motor is, maar met vervalste nommerplate."
Twee verdagtes, onderskeidelik 34 en 40 jaar oud, is in hegtenis geneem en sal binnekort in die hof verskyn op aanklag van die besit van gesteelde goedere, die rig van 'n vuurwapen en huisbraak.
Polisiebeampte skiet vrou, skoonma, homself in Limpopo
'… een van die verdagtes wat op die agterste sitplek gesit het… ' maar (net) twee verdagtes is in hegtenis geneem. Beteken dit dat daar net een agter gesit het of het van hulle weggehardloop?
Hoe identifiseer die Polisie 'n verdagte voertuig tussen die honderde ander (behalwe as die televisiestelle by die venster uitgehang het)?
Piet Snot, daar is opleiding aan polisiemanne gegee om die soort van ding na op te let en te identifiseer as suspisieus of nie. Enige waarneming wat verband hou met onheilighede word as verdag beskou deur polisiebeamptes en dan word daar opgetree.